钦定古今图书集成/明伦汇编/家范典/第064卷 > 《家兄孟修父输赋南还》虞集
## 钦定古今图书集成/明伦汇编/家范典/第064卷 > 《家兄孟修父输赋南还》虞集

“大兄五月来作客，八年不见头总白。五人兄弟四人
在，每忆中郎泪沾臆。我家蜀西忠孝门，无田无宅惟
书存。兄虽筦库实父荫，弟窃微禄承君恩。文章不如
仲氏好，叔氏最少今亦老。五郎十岁未知学，嗟我何
为长远道。”诸儿读书俱不多，又不力耕知奈何。忧来
每得二三友，看花把酒临风哦。蜀山嵯峨归未得，盘
盘先垄临川侧。碧梧翠竹手所移，应与青松各千尺。
南风吹雪河始冰，兄归乌帽何睘睘。明年乞身向天
子，共读父书歌太平。